CELEX: 32017R1410
Language: sl
Date: 2017-08-02 00:00:00
Title: Uredba Komisije (EU) 2017/1410 z dne 2. avgusta 2017 o spremembi prilog II in III k Uredbi (ES) št. 1223/2009 Evropskega parlamenta in Sveta o kozmetičnih izdelkih (Besedilo velja za EGP. )

3.8.2017   
               
               
                  SL
               
               
                  Uradni list Evropske unije
               
               
                  L 202/1
               
            UREDBA KOMISIJE (EU) 2017/1410
      z dne 2. avgusta 2017
      o spremembi prilog II in III k Uredbi (ES) št. 1223/2009 Evropskega parlamenta in Sveta o kozmetičnih izdelkih
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (1) in zlasti člena 31(1) Uredbe,
      ob upoštevanju naslednjega:
      
                  (1)
               
               
                  Znanstveni odbor za varstvo potrošnikov (ZOVP) je v mnenju z dne 26.–27. junija 2012 (2) sklenil, da se 3- in 4-(4-hidroksi-4-metilpentil)cikloheks-3-en-1-karbaldehid (HICC) z imenom po INCI hidroksiizoheksil 3-cikloheksen karboksaldehid, 2,6-dihidroksi-4-metil-benzaldehid (atranol) in 3-kloro-2,6-dihidroksi-4-metil-benzaldehid (kloroatranol) ne bi smeli uporabljati v kozmetičnih izdelkih, ker so dišavni alergeni, ki so povzročili največ primerov kontaktnih alergij v zadnjih letih.
               
            
                  (2)
               
               
                  Posledično obstaja potencialno tveganje za zdravje ljudi in bi bilo zato treba zadevne snovi v kozmetičnih izdelkih prepovedati.
               
            
                  (3)
               
               
                  HICC je urejen v vnosu 79 Priloge III k Uredbi (ES) št. 1223/2009, v katerem je določeno, da mora biti njegova prisotnost navedena na seznamu sestavin iz člena 19(1)(g) navedene uredbe, če njegova koncentracija presega 0,001 % v izdelkih, ki se ne odstranijo, in 0,01 % v izdelkih, ki se izperejo. Ker bi bilo treba HICC v kozmetičnih izdelkih prepovedati, je treba navedeni vnos črtati.
               
            
                  (4)
               
               
                  ZOVP je v mnenju z dne 26.–27. junija 2012 navedel, da sta atranol in kloroatranol naravni sestavini izvlečkov hrastovega maha (Evernia prunastri) in drevesnega maha (Evernia furfuracea), ki sta urejeni v vnosih 91 in 92 Priloge III k Uredbi (ES) št. 1223/2009.
               
            
                  (5)
               
               
                  Primerno je določiti razumne roke, da se bo industrija lahko prilagodila novim prepovedim zadevnih izdelkov, ki vsebujejo eno ali več prepovedanih snovi, in jih zaradi tega razloga ne bo več dajala v promet ali omogočala njihove dostopnosti na trgu. Pri določanju navedenih rokov bi bilo treba tudi ustrezno upoštevati potencialno tveganje navedenih izdelkov za zdravje ljudi. Omejitev za HICC iz vnosa 79 Priloge III k Uredbi (ES) št. 1223/2009 bi bilo treba še naprej uporabljati do takrat, ko omogočanje dostopnosti proizvodov, ki vsebujejo navedeno snov, ne bo več dovoljeno. Črtanje navedenega vnosa bi bilo zato treba preložiti.
               
            
                  (6)
               
               
                  Ob upoštevanju izredno zapletenega in dolgotrajnega postopka za spremembo formulacije dišav in zaskrbljenosti potrošnikov zaradi spremembe vonjalnih lastnosti dišav, bi bilo treba industriji odobriti rok, ki je daljši od roka, ki je industriji običajno odobren za prilagoditev izdelkov. Pojavna oblika kontaktnih alergij na dišave se običajno omeji na kožo. Potrošniki s kontaktnimi alergijami na dišavne alergene pogosto vedo, da na koži ne prenesejo dišečih izdelkov, in se izogibajo njihovi uporabi.
               
            
                  (7)
               
               
                  Prilogi II in III k Uredbi (ES) št. 1223/2009 bi bilo zato treba ustrezno spremeniti.
               
            
                  (8)
               
               
                  Ukrepi iz te uredbe so v skladu z mnenjem Stalnega odbora za kozmetične izdelke –
               
            SPREJELA NASLEDNJO UREDBO:
      Člen 1
      Prilogi II in III k Uredbi (ES) št. 1223/2009 se spremenita v skladu s Prilogo k tej uredbi.
      Člen 2
      Od 23. avgusta 2019 se kozmetični izdelki, ki vsebuje eno ali več snovi, prepovedanih s to uredbo, ne dajejo na trg Unije.
      Od 23. avgusta 2021 ne smejo biti na trgu Unije dostopni kozmetični izdelki, ki vsebuje eno ali več snovi, prepovedanih s to uredbo.
      Člen 3
      Ta uredba začne veljati dvajseti dan po objavi v Uradnem listu Evropske unije.
      Točka 2 Priloge se uporablja od 23. avgusta 2021.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 2. avgusta 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 342, 22.12.2009, str. 59.
      
         (2)  SCCS/1459/11.
      
         PRILOGA
         Prilogi II in III k Uredbi (ES) št. 1223/2009 se spremenita:
         
                     (1)
                  
                  
                     v Prilogi II se v preglednici dodajo naslednji trije vnosi:
                     
                                 Referenčna številka
                              
                              
                                 Opredelitev snovi
                              
                           
                                 Kemijsko ime/INN
                              
                              
                                 Številka CAS
                              
                              
                                 Številka ES
                              
                           
                                 a
                              
                              
                                 b
                              
                              
                                 c
                              
                              
                                 d
                              
                           
                                 „1380
                              
                              
                                 3 in 4-(4-hidroksi-4-metilpentil)cikloheks-3-en-1-karbaldehid (HICC) (*1)
                                 
                              
                              
                                 51414-25-6/
                                 31906-04-4/
                              
                              
                                 257-187-9/
                                 250-863-4/
                              
                           
                                 1381
                              
                              
                                 2,6-dihidroksi-4-metil-benzaldehid (atranol) (*1)
                                 
                              
                              
                                 526-37-4
                              
                              
                                 —
                              
                           
                                 1382
                              
                              
                                 3-kloro-2,6-dihidroksi-4-metil-benzaldehid (kloroatranol) (*1)
                                 
                              
                              
                                 57074-21-2
                              
                              
                                 —
                              
                           
               
                     (2)
                  
                  
                     v Prilogi III se v preglednici vnos 79 črta.
                  
               
            (*1)  Od 23. avgusta 2019 se kozmetični izdelki, ki vsebujejo navedeno snov, ne dajejo na trg Unije. Od 23. avgusta 2021 ne smejo biti na trgu Unije dostopni kozmetični izdelki, ki vsebujejo navedeno snov.“;